Resep: Polentakoek | Maroela Media
Polentakoek. Foto: Multireceitas.com.br
225 g strooisuiker of xylitol (maak fyn in koffiemeule)
225 g gemaalde macadamianeute
5 mℓ vanielje
3,75 mℓ gluten-vrye bakpoeier
Voorverhit die oond tot 160⁰C.
Voer ‘n 23 cm losboompan uit met bakpapier.
Verroom die botter en strooisuiker/xylitol in ‘n mengbak met ‘n houtlepel of elektriese menger tot lig van kleur.
Voeg die gemaalde macadamianeute en vanielje by. Meng goed.
Voeg die eiers een vir een by en meng baie goed ná elkeen.
Voeg die suurlemoenskil, en-sap, asook die polenta, by en meng goed.
Voeg die gesifte bakpoeier en sout by en meng deeglik.
Skep die beslag in die losboompan en bak vir 45 minute of totdat die toetspen skoon uitkom.
Gemaalde macadamias kan gemaak word deur die neute in ‘n oond te rooster tot goudbruin – dit sal die natuurlike olies vrystel en die geur uitbring.
Plaas in ‘n voedselverwerker en maal tot fyn.
Dit gaan my verstand te bowe dat dit so moeilik is om geel mieliemeel, wat gemaalde geelmielies is, in die hande te kry. Nou moet ek Polenta koop wat net ‘n ander naam vir geelmieliemeel is en peperduur is. Ek kon ‘n jaar gelede 10kg geelmieliemeel by ons plaaslike winkel te koop kry en nou is dit klaar. Hulle bestel nie weer nie. Dit smaak vir my baie lekkerder as witmieliemeel.
Pennie · 4 jaar gelede
Geniet die Maroele Resepte, maar wens so ek kan dit in my Resepte leêr kry — mens kan dit nie druk nie en ek kan dit ook nie “Copy and Paste” nie, kan julle nie help nie, — asseblief !!!